钦定古今图书集成/明伦汇编/氏族典/第173卷 > 《廖用贤尚友录》 > 先蔑
## 钦定古今图书集成/明伦汇编/氏族典/第173卷 > 《廖用贤尚友录》 > 先蔑

按《左传》：文公六年：八月乙亥，晋襄公卒。灵公少，晋人
以难故，欲立长君，使先蔑、士会如秦逆公子雍。七年，
秦康公送公子雍于晋，曰：“文公之入也无卫，故有吕、
郤之难。”乃多与之徒。卫穆嬴日抱太子以啼于朝曰：
“先君何罪？其嗣亦何罪？舍适子不立而外求君，将焉
寘此？”出朝，则抱以适赵氏，顿首于宣子曰：“先君奉此
子也，而属诸子，曰：‘此子也才，吾受子之赐；不才，吾唯
子之怨’。今君虽终，言犹在耳，而弃之，若何？”宣子与诸
大夫皆患穆嬴，且畏偪，乃背先蔑而立灵公，以御秦
师。戊子，败秦师于令狐，至于刳首。己丑，先蔑奔秦，士
会从之。